**ELŐTERJESZTÉS**

**A KÉPVISELŐ-TESTÜLET**

**2019. május 6-i rendes ülésére**

**Előterjesztés**

**Telki Iskola kosárlabdapálya sportcélú fejlesztésének kérdéséről**

A napirendet tárgyaló ülés dátuma: 2019.05.06.

A napirendet tárgyaló ülés: Pénzügyi Bizottság/Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*Önkormányzati költség vetési forrás*

**4. Tényállás bemutatása:**

A Ball Sport Club (2049 Diósd, Szent Gellért u 10/A.) sportegyesület és a Telki Sportegyesület a Telki Pipacsvirág Magyar- Angol Kéttanítási Nyelvű Általános Iskola területén található kültéri kosárlabda pálya területén egy kisebb beruházást kíván megvalósítani.

A beruházás keretében a jelenlegi pálya új burkolatot kap és új sportháló kerül felszerelésre.

A cél az, hogy az iskolai aszfaltos pálya felújításra kerüljön és az így létrejövő pályá(kat), ahogy eddig is az iskola és az egész falu ingyenesen tudja használni, valamint rendszeresen lehessen versenyzési lehetőséget biztosítani az iskolában kosarazó gyerekeknek.

A pálya felújítás TAO pályázati forrásokból valósulna meg. A TAO források megszerzéséért az iskolai kosáredzéseket tartó diósdi Ball Sport Club kosáregyesület a Telki SE-vel együtt pályázna. A Ball Sport Club Egyesületnek vannak a kosárlabda szövetség versenykiírásában jelenleg is szereplő csapatai, ez pedig alapfeltétele az ilyen pályázaton való indulásnak.

A szerződéses konstrukció – sikeres pályázat esetén - egy három vagy négyoldalú megállapodás aláírását tenné szükségessé, amelynek résztvevői a Telki Önkormányzat, az Érdi Tankerület, a pályázó konzorcium ( Telki SE és a Ball Sport Club Egyesület ) és szükség esetén az iskola.

A szerződés szabályozná az építéssel és a későbbi üzemeltetéssel/működtetéssel kapcsolatos kötelezettségeket és jogokat.

A beruházás pénzügyi feltételrendszer az alábbiak szerint állna össze:

A beruházás tervezett költségvetése – rendelkezésre álló árajánlat alapján: 21.430.996.- Ft, melyből

- TAO források 70 % azaz 15.001.698.- Ft

- saját erőt, ami a teljes projektköltsége 30 %-a, azaz 6.429.298.- Ft.

**A saját erő:**

-A Telki SE és az Óvoda Iskola Telkiben Alapítvánnyal közösen vállalja, hogy gyűjtésekkel, adományokból és némi saját forrásból biztosítja a saját erő 50 %-át, az önkormányzatot pedig arra kéri a Telki SE, hogy biztosítson még egyszer annyi forrást, amennyit az Telki SE és az Alapítvány össze tud gyűjteni, maximum 3 millió Ft erejéig.

A pálya megépülése után az üzemeltetést, karbantartást az Telki SE a diósdi Egyesülettel együtt, illetve a tankerület fogja biztosítani (mivel iskolaidőben ők használják majd a pályát ingyenesen).

Telki, 2019. május 2.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2019. (V. .) Öh számú**

**Határozata**

**Telki Iskola kosárlabdapálya sportcélú fejlesztésének kérdéséről**

Telki község Önkormányzat Képviselő-testülete úgy határoz, hogy a Ball Sport Club Sport Egyesület és a Telki Sportegyesület által közösen a Telki Pipacsvirág Magyar- Angol Kéttanítási Nyelvű Általános Iskola ingatlanán található kosárlabda pálya felújítást támogatja.

Tudomásul veszi, hogy a polgármester a pályázat benyújtásához szükséges tulajdoni hozzájárulást kiadja.

A TAO források rendelkezésére állását követően a beruházás megvalósításához szükség saját forrás biztosításához

1./a Telki Önkormányzat ……….. .- Ft összegű támogatást tud biztosítani

vagy

2. / Telki község Önkormányzata a saját forrás biztosításához szükséges támogatás mértékéről a pályázat eredményének függvényében tud nyilatkozni.

Felelős: Polgármester

Határidő: azonnal